CELEX: 62014TN0375
Language: ro
Date: 2014-05-30 00:00:00
Title: Cauza T-375/14: Acțiune introdusă la 30 mai 2014 – Al Naggar/Consiliul

28.7.2014   
            
            
               RO
            
            
               Jurnalul Oficial al Uniunii Europene
            
            
               C 245/25
            
         Acțiune introdusă la 30 mai 2014 – Al Naggar/Consiliul
   (Cauza T-375/14)
   2014/C 245/34
   Limba de procedură: franceza
   
      Părțile
   
   
      Reclamantă: Shahinaz Abdel Azizabdel Wahab Al Naggar (Cairo, Egipt) (reprezentanți: J.-F. Bellis, R. Luff, A. Bailleux, Q. Declève, P. Vovan, S. Rowe și A. Yehia, avocați)
   
      Pârât: Consiliul Uniunii Europene
   
      Concluziile
   
   Reclamanta solicită Tribunalului:
   
               —
            
            
               declararea acțiunii ca fiind admisibilă și întemeiată;
            
         
               —
            
            
               anularea Deciziei 2014/153/PESC în măsura în care prin aceasta sunt prelungite, până la 22 martie 2015, măsurile restrictive îndreptate împotriva reclamantei care figurează în Decizia 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt;
            
         
               —
            
            
               obligarea Consiliului Uniunii Europene la plata cheltuielilor de judecată.
            
         
      Motivele și principalele argumente
   
   În susținerea acțiunii, reclamanta invocă cinci motive.
   
               1.
            
            
               Primul motiv, întemeiat pe o încălcare a articolului 1 din Decizia 2011/172 (1), în măsura în care reclamanta nu ar fi fost ea însăși recunoscută – nici măcar identificată – ca răspunzătoare de însușirea ilegală de fonduri ale statului, ci ar face obiectul măsurilor restrictive doar pentru faptul că este soția domnului Ahmed Abdelaziz Ezz („domnul Ezz”).
            
         
               2.
            
            
               Al doilea motiv, întemeiat pe o încălcare a articolului 6 TUE coroborat cu articolele 2 și 3 TUE și cu articolele 47 și 48 din Carta drepturilor fundamentale a Uniunii Europene, în măsura în care Decizia 2014/153 (2) s-ar întemeia în mod greșit pe prezumția irefragabilă că nu există un risc de încălcare a drepturilor fundamentale ale reclamantei în cadrul procedurilor desfășurate împotriva sa în Egipt.
            
         
               3.
            
            
               Al treilea motiv, întemeiat pe o încălcare a articolelor 7, 16 și 17 din Carta drepturilor fundamentale a Uniunii Europene, în măsura în care Decizia 2014/153 ar implica restrângeri disproporționate ale dreptului reclamantei la viață privată, ale dreptului acesteia de proprietate și ale libertății sale de a desfășura o activitate comercială.
            
         
               4.
            
            
               Al patrulea motiv, întemeiat pe o încălcare a articolelor 41, 47 și 48 din Carta drepturilor fundamentale a Uniunii Europene, în măsura în care Decizia 2014/153 nu ar fi însoțită de o motivare adecvată și suficientă și ar fi fost adoptată cu încălcarea dreptului reclamantei de a fi ascultată.
            
         
               5.
            
            
               Al cincilea motiv, întemeiat pe o eroare vădită de apreciere, în măsura în care (i) reclamanta nu ar fi făcut niciodată obiectul vreunei anchete judiciare pentru însușire ilegală de fonduri ale statului, (ii) comportamentele domnului Ezz ar constitui acțiuni normale în cadrul comerțului și, prin urmare, nu ar putea fi considerate însușiri de fonduri ale statului și (iii) la momentul adoptării Deciziei 2014/153, Consiliul nu ar fi ținut seama de faptul că, la trei ani după adoptarea primelor măsuri, situația juridică a domnului Ezz rămâne cel puțin incertă.
            
         
      (1)  Decizia 2011/172/PESC a Consiliului din 21 martie 2011 privind măsuri restrictive îndreptate împotriva anumitor persoane, entități și organisme având în vedere situația din Egipt (JO L 76, p. 63).
   
      (2)  Decizia 2014/153/PESC a Consiliului din 20 martie 2014 de modificare a Deciziei 2011/172/PESC privind măsuri restrictive îndreptate împotriva anumitor persoane, entități și organisme având în vedere situația din Egipt (JO L 85, p. 9).